Ajaloos on kristliku usu ja selle väärtuste eest seismine tähendanud ka vastuollu minemist ühiskonnas võimutsevate jõududega ning tähendanud teinekord ka  märtrisurma minemist. Viimati leidis see aset 90 aastat tagasi, kui ka Rakveres hukkusid bolševike käe läbi püha preestermärter Sergi Florinski ja kirikuõpetaja Valter Paucker. Nende ja teiste märtrite mälestuseks on pühendatud palvused 26. oktoobri õhtul kell 18 Palermo mälestusmärgi juures ja neljapäeval, 30. oktoobril kell kell 19 Rakvere õigeusukirikus, samuti on sellest lähtuvalt neljapäeval kell 15 Rakvere gümnaasiumis algav konverents märterlusest kristluses.